 OBRAZAC 1  

Ministarstvo prostornog planiranja,urbanizma i državne imovine 
Broj iz evidencije postupaka javnih nabavki: 13-426/26-3973/3
Redni broj iz Plana javnih nabavki : 18
Podgorica,24.03.2026.godine
Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23, 11/23 i 84/24) Ministarstvo prostornog planiranja,urbanizma i državne imovine, objavljuje        
TENDERSKU DOKUMENTACIJU

ZA OTVORENI POSTUPAK JAVNE NABAVKE

ZA NABAVKU  KOMPJUTERSKE I IT OPREME
Predmet nabavke se nabavlja:

( kao cjelina 

( po partijama

1. POZIV ZA NADMETANJE
 

1. Podaci o naručiocu;

2. Podaci o postupku i predmetu javne nabavke: 

2.1. Vrsta postupka,

2.2. Predmet javne nabavke (vrsta predmeta, naziv i opis predmeta),

2.3. Procijenjena vrijednost predmeta nabavke
,

2.4. Način nabavke: 

· Cjelina, po partijama,

· Zajednička nabavka,

· Centralizovana nabavka,

2.5. Posebni oblik nabavke:

· Okvirni sporazum,

· Dinamički sistem nabavki,

· Elektronska aukcija,

· Elektronski katalog,

2.6. Uslovi za učešće u postupku javne nabavke i posebni osnovi za isključenje,

2.7. Kriterijum za izbor najpovoljnije ponude,

2.8. Način, mjesto i vrijeme podnošenja ponuda i otvaranja ponuda,

2.9. Rok za donošenje odluke o izboru,
2.10. Rok važenja ponude,

2.11. Garancija ponude
2. TEHNIČKA SPECIFIKACIJA PREDMETA JAVNE NABAVKE

1. Naziv i opis predmeta nabavke u cjelini, po partijama i stavkama sa bitnim karakteristikama

2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

3. DODATNE INFORMACIJE O PREDMETU I POSTUPKU NABAVKE

Procijenjena vrijednost predmenta nabavke:

( Procijenjena vrijednost predmeta nabavke bez zaključivanja okvirnog sporazuma:
( kao cjeline je 32.107,44€ 
Obrazloženje razloga zašto predmet nabavke nije podijeljen na partije:

Predmet javne nabavke predstavlja jedinstvenu cjelinu i nije moguće isti podijeliti po partijama.

ZAKLJUČIVANJE OKVIRNOG SPORAZUMA

Zaključiće se okvirni sporazum:

( ne

PONUDA SA VARIJANTAMA

Mogućnost podnošenja ponude sa varijantama

( Varijante ponude nijesu dozvoljene i neće biti razmatrane.
REZERVISANA NABAVKA
( Ne

4. OSNOVI ZA OBAVEZNO ISKLJUČENJE IZ POSTUPKA JAVNE NABAVKE

Privredni subjekat će se isključiti iz postupka javne nabavke, ako: 
1) je vršio neprimjeren uticaj u smislu člana 38 stav 2 tačka 1 ovog zakona;
2) postoji sukob interesa iz člana 41 stav 1 tačka 2  ili člana 42  ovog zakona;
3) ne ispunjava uslov iz člana 99 ovog zakona;
4) ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8) postoji drugi razlog propisan ovim zakonom.
5. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI
Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

( garanciju za dobro izvršenje ugovora, ako je raskid ugovora nastao zbog neispunjenja ugovorenih obaveza nastalih činjenjem ili nečinjenjem ponuđača u iznosu od 10 % od vrijednosti ugovora
sa uračunatim PDV-om. Garancija za dobro izvršenje ugovora treba da važi 7 (sedam) dana duže od ugovorenog roka, koju je Naručilac dužan aktivirati u slučaju kršenja ugovora od strane izvršioca.
6. METODOLOGIJA VREDNOVANJA PONUDA
Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma
: 

( odnos cijene i kvaliteta 

Koristiće se relativni/proporcionalni/metod

1.
Parametar: Cijena (C) – maksimalan broj bodova 80

2.
Parametar: Kvalitet (K) – maksimalan broj bodova 20
Ukupan broj bodova (UB)=broj bodova za ponuđenu cijenu (C) + broj bodova za kvalitet (K)

1.  Parametar cijena (C) - 80 bodova
Ponude se vrednuju na osnovu ponuđene cijene na način što se najniža ponuđena cijena podijeli sa ponuđenom cijenom i dobijeni količnik pomnoži sa maksimalnim brojem bodova (80) tj. po formuli:

C=(Cmin/Cp)x 80

Cmin-najniža ponuđena cijena (bez PDV-a)

Cp-ponuđena cijena (bez PDV-a)

Ako je ponuđena cijena 0,00 EUR-a prilikom vrednovanja te cijene po parametru cijena uzima se da je ponuđena cijena 0,01 EUR.

2. Parametar kvalitet (K) –20 bodova

Vrednovanje ponuda po parametru kvalitet:

Rok isporuke: Parametar kvalitet je definisan kao rok isporuke (iskazuje se u danima) od momenta prijema zahtijeva Naručioca i vrednovaće se na sledeći način: 

Ponuda u kojoj je iskazan najkraći ponuđeni rok isporuke (iskazan u danima) od momenta prijema zahtijeva Naručioca, dobija maksimalan broj bodova – 20 bodova; 

Ostale ponude će dobiti broj bodova u skladu sa sledećom formulom: 

R=Rn/Rp* 20,
gdje je 

R-rok isporuke od momenta prijema zahtijeva Naručioca

Rn - najkraći ponuđeni rok isporuke od momenta prijema zahtijeva Naručioca

Rp-ponuđeni rok isporuke od momenta prijema zahtijeva Naručioca

20 - maksimalni broj bodova 

Naručilac je u predmetnom postupku odredio: minimalni rok isporuke od momenta prijema zahtijeva Naručioca je 1 dan, a maksimalni rok isporuke od momenta prijema zahtijeva Naručioca je 45 dana.
7. JEZIK PONUDE
Ponuda se sačinjava na:
( crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom
( Engleski  jezik za dio ponude koji se odnosi na:

· tehničke karakteristike – odnosno dijelove koji se odnose samo na uobičajenu terminologiju koja se koristi u oblasti predmeta nabavke

Dokazi sačinjeni na jeziku koji nije jezik ponude, dostaviće se na jeziku na kojem su sačinjeni i u prevodu na jezik ponude ovjeren od strane tumača.
8. NAČIN, MJESTO I VRIJEME PODNOŠENJA PONUDA I OTVARANJA PONUDA

Ponude se podnose preko ESJN-a zaključno sa danom 09.04.2026.godine do 09:00 sati.

Otvaranje ponuda održaće se dana 09.04.2026.godine u 09:00 sati.
( U skladu sa članom 122 Zakona o javnim nabavkama, garancija ponude podnosi se u elektronskom obliku putem ESJN.

Izuzetno, ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte, preporučenom pošiljkom najkasnije prije isteka roka za podnošenje ponuda, a sve shodno članu 125 Zakona o javnim nabavkama. Adresa za neposredno uručivanje ili slanje putem pošte je: 

· neposrednom predajom na arhivi naručioca na adresi IV Proleterske brigade 19, Podgorica

· preporučenom pošiljkom sa povratnicom na adresi IV Proleterske brigade 19, Podgorica

radnim danima od 08:00 do 11:00 i od 11:30 do 13:00 sati, zaključno sa danom  09.04.2026. godine do 09:00 sati.
U slučaju da ponuđač dostavi garanciju ponude neposrednom predajom ili putem pošte, preporučenom pošiljkom, istu mora dostaviti do 09.04.2026. godine do 09:00h. 

Napomena: Original garancije ponude u pisanom obliku se dostavlja, u posebnoj koverti na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".

Garancija ponude se određuje u iznosu od 2% procijenjene vrijednosti predmeta nabavke.

9. USLOVI ZA AKTIVIRANJE GARANCIJE PONUDE

Garancija ponude će se aktivirati ako ponuđač: 

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum.
10. TAJNOST PODATAKA

Tenderska dokumentacija sadrži tajne podatke

( ne

11. UPUTSTVO ZA SAČINJAVANJE PONUDE

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude. 

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.
12. NAČIN ZAKLJUČIVANJA I IZMJENE UGOVORA O JAVNOJ NABAVCI

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude. 

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:

OBAVEZE UGOVORNIH STRANA

Dobavljač se obavezuje: 

-da robe koje su predmet ovog Ugovora isporuči naručiocu u skladu sa prihvaćenom Ponudom, Tehničkom specifikacijom predmeta nabavke iz tenderske dokumentacije, koji su sastavni dio ovog Ugovora.

Dobavljač garantuje da je ponuđena roba nova i neupotrebljavana i da nema stvarnih i pravnih nedostataka.

Prijem robe će se zapisnički konstatovati.

Garantni rok počinje teći od dana isporuke, odnosno zapisnički konstatovanog prijema robe. Ponuđač  uz zapisnik o primopredaji roba treba da dostavi potvrdu proizvođača (garantni list) o trajanju garantnog roka sa internet linkom na kome se po serijskom broju može utvrditi status garancije, u skladu sa theničkom specifikacijom.
Naručilac se obavezuje: 

-da Dobavljaču uredno plati za izvršene usluge na način kako je to predviđeno ovim Ugovorom

- da svaki nedostatak isporučene robe pisanim putem prijavi Dobavljaču (putem faxa, elektronskim putem) odmah po njenom nastanku.

Sprovođenje ugovora sa podugovaračima

(Relevantno samo ako Izvršilac koristi podugovarače; u suprotnom, ovaj član će biti uklonjen.) 

Sledeći podugovarači će biti angažovani sa Izvršiocem u pružanju predmetnih usluga: 

Naziv: 

Sjedište: 

Poreski identifikacioni broj: 

Broj računa: 

Ime ovlašćenog lica: 

Dio predmeta nabavke, odnosno dio ugovora koji namjerava da ustupi, sa podacima o nazivu i opisu dijela predmeta nabavke i da precizira procentualni udio u predmetu nabavke: 

RASKID UGOVORA 

Ugovor  će se raskinuti sporazumno ili jednostrano.   

Ako strane ugovora sporazumno raskinu Ugovor, sporazumom o raskidu ugovora utvrđuju se međusobna prava i obaveze koje proističu iz Ugovora. 

U slučaju jednostranog raskida Ugovora, Ugovor će se raskinuti pisanim obavještenjem sa otkaznim rokom od 8 (osam) dana od dana prijema pisanog obavještenja o raskidu Ugovora, koje se dostavlja drugoj Ugovornoj strani. U obavještenju mora biti naznačeno po kom osnovu se Ugovor raskida. 

Naručilac će jednostrano raskinuti Ugovor u slučaju da: 

•
Izvršilac ne bude izvršavao svoje obaveze u rokovima i na način predviđenim Ugovorom, 

•
nastupe okolnosti iz člana 150 ZJN. 

Izvršilac  će jednostrano raskinuti Ugovor u slučaju da:

•
Naručilac ne plaća Izvršiocu u rokovima i na način predviđen Ugovorom.

Na sva prava i obaveze ugovornih strana, a koja nijesu regulisane Ugovorom, primjenjuju se odredbe zakona kojim se uređuju obligacioni odnosi.
Ugovorne strane su saglasne da eventualne sporove povodom ovog ugovora rješavaju sporazumom. U protivnom će rješavati nadležni sud u Podgorici. 

Ugovor o javnoj nabavci koji je zaključen uz kršenje antikorupcijskog pravila u skladu sa odredbama člana 38, 39, 40, 41,42 i 43 Zakona o javnim nabavkama, ništav je.

Ugovor se smatra zaključenim kad ga potpiše poslednja od ugovornih strana.

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

1) ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene ili varijante, sa utvrđenim obimom i prirodom mogućih izmjena ili varijanti, kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednosti ugovora nije veće od 20% vrijednosti prvobitnog ugovora,

   2) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

   3) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

   3a) kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti,

   3b) kad se vrši zamjena podugovarača, u skladu sa članom 128 st. 10, 11 i 12 ovog zakona,

   4) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.
13. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama. 

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

14.  IZJAVA NARUČIOCA O NEPOSTOJANJU SUKOBA INTERESA
Ministarstvo prostornog planiranja,urbanizma i državne imovine

Broj:13-426/26-3973/2

Podgorica, 24.03.2026.godine
U skladu sa članom 43 stav 1 Zakona o javnim nabavkama („Službeni list CG”, br. 74/19, 3/23,11/23 i 84/24), 

Izjavljujem

da u postupku javne nabavke redni broj 18. iz Plana javnih nabavki za 2026.godinu od 28.01.2026.godine, šifra  24754 za nabavku kompjuterske i IT opreme, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke. 

                                                                       Ovlašćeno lice naručioca                                                   

                                                                                                          MINISTAR









     Slaven Radunović

                                                                                  ___________________________

                                                                                                        s.r.

                                                              Službenik za javne nabavke, Aleksandra Bulatović

                                                                                 ___________________________

                                                                                                           s.r.

                                                                 Službenik za javne nabavke, Aleksandra Raičević

                                                                              _____________________________

                                                                                                             s.r.

                                                            Lice koje je učestvovalo u planiranju nabavke 

                                                            Vanja Grgurović, načelnica Službe za tehničku podršku
                                                                              _____________________________
                                                                                                             s.r.


                                                  Miodrag Rašović, v.d. sekretara ministarstva

                                                                              _____________________________
                                                                                                             s.r.

Predsjednik komisije za sprovođenje postupka javne nabavke Aleksandra Bulatović, dipl.pravnik                                                                    

                                                                                                 _________________________                                                                                                                                                                                                                                                                                                        
                                                                                                                            s.r.

Član komisije za sprovođenje postupka javne nabavke Aleksandra Raičević, dipl.pravnik                                                                   

                                                                                                 _________________________                                                                                                                  

                                                                                                                    s.r.

Član komisije za sprovođenje postupka javne nabavke Nemanja Pantović, spec.app.studije primijenjenog računarstva
                                                                                                __________________________

                                                                                                                           s.r.
15. UPUTSTVO O PRAVNOM SREDSTVU
Privredni subjekat može da izjavi žalbu protiv ove tenderske dokumentacije Komisiji za zaštitu prava:
1) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.
Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.

� Podatke iz tačke 1. Poziv za nadmetanje naručilac neposredno UNOSI na ESJN elektronskim putem;


� U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama;


� Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem;


� Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN;


� Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma.


� Ukoliko je predmet nabavke podijenjen na partije ovaj dio brisati


� Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije


� Garancija se određuje u iznosu koji ne može da bude veći od 10% vrijednosti ugovora.


� Naručilac određuje jedan kriterijum za izbor najpovoljnije ponude, a ostale ponuđene opcije briše


� Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma


� U ovom dijelu moguće je i predvidjeti raskid ugovora, ugovorne kazne i ostale elemente ugovora





